CELEX: 52014XG1223(02)
Language: ro
Date: 2014-12-23
Title: Concluziile Consiliului și ale reprezentanților guvernelor statelor membre, reuniți în cadrul Consiliului, privind un plan de lucru în domeniul culturii (2015-2018)

23.12.2014   
            
            
               RO
            
            
               Jurnalul Oficial al Uniunii Europene
            
            
               C 463/4
            
         Concluziile Consiliului și ale reprezentanților guvernelor statelor membre, reuniți în cadrul Consiliului, privind un plan de lucru în domeniul culturii (2015-2018)
   (2014/C 463/02)
   CONSILIUL UNIUNII EUROPENE ȘI REPREZENTANȚII GUVERNELOR STATELOR MEMBRE, REUNIȚI ÎN CADRUL CONSILIULUI,
   I.   INTRODUCERE
   
   REAMINTIND obiectivele care îi revin Uniunii Europene în domeniul culturii, în temeiul articolului 167 din Tratatul privind funcționarea Uniunii Europene (TFUE),
   REAMINTIND Rezoluția Consiliului din 16 noiembrie 2007 privind o agendă europeană pentru cultură (1) și obiectivele sale strategice, și anume promovarea diversității culturale și a dialogului intercultural, promovarea culturii drept catalizator al creativității și promovarea culturii ca element vital în relațiile internaționale ale Uniunii,
   REAMINTIND Regulamentul (UE) nr. 1295/2013 privind instituirea programului „Europa creativă” (2014-2020) (2) și, în special, obiectivele generale ale acestuia care vizează consolidarea diversității lingvistice și culturale europene, promovarea patrimoniului cultural european și consolidarea competitivității sectoarelor culturale și creative europene cu scopul de a promova o creștere inteligentă, durabilă și favorabilă incluziunii,
   REAMINTIND contribuția substanțială a sectoarelor culturale și creative la dezvoltarea economică, socială și regională, importanța acestor sectoare în cadrul Strategiei Europa 2020 pentru o creștere inteligentă, durabilă și favorabilă incluziunii și faptul că discuția miniștrilor culturii în cadrul reuniunii Consiliului din 25 noiembrie 2014 va contribui la răspunsul Consiliului în cadrul evaluării intermediare a strategiei, prevăzută pentru 2015,
   LUÂND ACT de rezultatele acțiunilor întreprinse în cadrul planului de lucru al Consiliului în domeniul culturii pentru perioada 2011-2014 (3), precum și de rezultatele evaluării finale efectuate de către statele membre în cadrul Consiliului (4) care stau la baza raportului final al Comisiei referitor la punerea în aplicare și relevanța Planului de lucru în domeniul culturii pentru perioada 2011-2014 (5);
   AVÂND ÎN VEDERE Concluziile Consiliului din 26 noiembrie 2012 privind guvernanța culturală (6) și în special dispozițiile privind furnizarea regulată și promptă de informații cu privire la politicile și acțiunile UE în alte domenii politice cu impact direct sau indirect asupra chestiunilor și politicilor culturale,
   CONVIN:
   
               —
            
            
               să stabilească, ținând seama în mod corespunzător de principiul subsidiarității, un plan de lucru pe patru ani în domeniul culturii pentru perioada 2015-2018, prevăzând o evaluare la jumătatea perioadei;
            
         
               —
            
            
               să concentreze activitățile din domeniul culturii pe temele prioritare, subiectele-cheie, realizările și metodele de lucru enumerate în prezentul plan de lucru;
            
         
               —
            
            
               să adopte prioritățile pentru planul de lucru enunțate în anexa I;
            
         
               —
            
            
               să instituie grupuri de lucru alcătuite din experți desemnați de statele membre, pe baza priorităților, principiilor și mandatelor definite în anexele I și II și să monitorizeze activitatea acestora,
            
         CONSIDERĂ că un plan de lucru pe patru ani ar trebui să fie guvernat de următoarele principii directoare:
   
               (a)
            
            
               să se bazeze pe realizările precedentului plan de lucru în domeniul culturii (2011-2014), adăugându-i o dimensiune mai strategică pentru a consolida legătura dintre planul de lucru și activitatea Consiliului și a președințiilor prin rotație ale acestuia;
            
         
               (b)
            
            
               să se concentreze asupra unor teme cu o valoare adăugată clară la nivelul UE;
            
         
               (c)
            
            
               să țină seama de valoarea intrinsecă a culturii și a artelor pentru îmbogățirea diversității culturale;
            
         
               (d)
            
            
               să asigure excelența, inovarea și competitivitatea sectoarelor culturale și creative prin promovarea activității artiștilor, creatorilor și profesioniștilor din domeniul cultural și prin recunoașterea contribuției acestor sectoare la obiectivele Strategiei Europa 2020 pentru creștere economică și locuri de muncă, acordând o atenție deosebită provocărilor tranziției către digital;
            
         
               (e)
            
            
               să integreze cultura în alte domenii de politici, după relevanță, în conformitate cu articolul 167 alineatul (4) din TFUE;
            
         
               (f)
            
            
               să încurajeze cooperarea intersectorială;
            
         
               (g)
            
            
               să asigure sinergii cu programul „Europa creativă”;
            
         
               (h)
            
            
               să acționeze în direcția unor politici bazate pe elemente concrete,
            
         II.   PRIORITĂȚI ȘI METODE DE LUCRU
   
   
               —
            
            
               CONVIN să urmărească prioritățile stabilite în anexa I:
               
                           A.
                        
                        
                           Cultură accesibilă și favorabilă incluziunii;
                        
                     
                           B.
                        
                        
                           Patrimoniu cultural;
                        
                     
                           C.
                        
                        
                           Sectoarele culturale și creative: economia creativă și inovarea;
                        
                     
                           D.
                        
                        
                           Promovarea diversității culturale, a culturii în cadrul relațiilor externe ale UE și a mobilității,
                        
                     
         
               —
            
            
               CONVIN că statisticile culturale fiabile, comparabile și actualizate reprezintă baza elaborării de politici culturale solide și, prin urmare, statisticile reprezintă o prioritate intersectorială în prezentul plan de lucru; și, prin urmare, AȘTEAPTĂ CU INTERES rezultatele activităților care urmează să fie desfășurate sub auspiciile Eurostat în vederea asigurării regularității în producția și difuzarea statisticilor privind cultura, luând în același timp în considerare recomandările cuprinse în raportul ESS-Net privind cultura,
            
         
               —
            
            
               CONVIN asupra necesității de a evalua activitatea desfășurată în domeniul culturii în cadrul relațiilor externe ale UE, precum și de a se depune în continuare eforturi în acest domeniu, în cooperare cu Serviciul European de Acțiune Externă și cu Comisia,
            
         
               —
            
            
               CONVIN să utilizeze diferite metode de lucru, în funcție de scop și de subiect:
               
                           (i)
                        
                        
                           metoda deschisă de coordonare (MDC), care ar trebui să rămână principala metodă de lucru de cooperare între statele membre;
                        
                     
                           (ii)
                        
                        
                           reuniuni informale ale funcționarilor din cadrul ministerelor culturii, inclusiv cu participarea unor funcționari din cadrul altor ministere;
                        
                     
                           (iii)
                        
                        
                           grupuri ad-hoc de experți sau seminarii tematice organizate de Comisie pentru a examina mai în profunzime aspecte legate de subiectele planului de lucru și pentru a interacționa cu alte instrumente ale planului de lucru;
                        
                     
                           (iv)
                        
                        
                           reuniuni de evaluare organizate de Comisie în domeniile de politici care au fost abordate într-o mare măsură de către precedentele planuri de lucru în domeniul culturii;
                        
                     
                           (v)
                        
                        
                           conferințe, studii și inițiative de învățare reciprocă,
                        
                     
         III.   ACȚIUNI
   
   INVITĂ STATELE MEMBRE:
   
               —
            
            
               să examineze, respectând principiul subsidiarității, rezultatele obținute de prezentul plan de lucru în elaborarea de politici la nivel național;
            
         
               —
            
            
               să difuzeze informații privind realizările planului de lucru pentru părțile interesate la toate nivelurile,
            
         INVITĂ PREȘEDINȚIILE CONSILIULUI:
   
               —
            
            
               să țină seama de prioritățile planului de lucru, în contextul trioului președințiilor, atunci când își elaborează programul pe 18 luni;
            
         
               —
            
            
               să informeze grupul de pregătire al Consiliului în domeniul culturii cu privire la lucrările desfășurate în cadrul altor grupuri de pregătire ale Consiliului care au un impact direct sau indirect asupra chestiunilor și politicilor culturale (7);
            
         
               —
            
            
               să convoace, după caz, reuniuni informale (inclusiv de natură comună și intersectorială) pentru a discuta și pentru a se informa asupra realizărilor obținute prin planul de lucru și să le difuzeze pe scară largă;
            
         
               —
            
            
               să evalueze, pe baza unui raport final pregătit de Comisie în urma contribuțiilor voluntare din partea statelor membre, dacă să propună un nou plan de lucru,
            
         INVITĂ COMISIA:
   
               —
            
            
               să sprijine statele membre și alte părți interesate relevante să coopereze în cadrul stabilit prin prezentele concluzii, în special prin:
               
                           (a)
                        
                        
                           susținerea celei mai largi participări posibile a statelor membre, precum și a experților și a altor părți interesate în cadrul structurilor de lucru menționate în anexa I;
                        
                     
                           (b)
                        
                        
                           completarea activității grupurilor MDC cu studii, precum și cu exerciții de învățare reciprocă;
                        
                     
         
               —
            
            
               să difuzeze informații privind realizările planului de lucru în cât de multe limbi se consideră necesar, inclusiv prin mijloace digitale, de exemplu, prin propriul site internet;
            
         
               —
            
            
               să raporteze grupului de pregătire competent al Consiliului în domeniul culturii, cât mai devreme posibil, cu privire la inițiativele sale relevante, în special cu privire la propuneri pentru care evaluarea impactului a evidențiat un impact direct sau indirect asupra chestiunilor culturale (8);
            
         
               —
            
            
               să asigure schimbul reciproc de informații între grupurile MDC în domeniul culturii și între acestea și grupurile MDC relevante care lucrează în sectoare conexe;
            
         
               —
            
            
               să informeze cu regularitate grupul de pregătire al Consiliului în domeniul culturii cu privire la evoluția lucrărilor în domeniul statisticilor culturale;
            
         
               —
            
            
               să consulte și să informeze cu regularitate părțile interesate la nivel european, inclusiv societatea civilă, cu privire la progresele înregistrate în îndeplinirea planului de lucru pentru a asigura relevanța și vizibilitatea activităților, inclusiv prin intermediul Forumului european pentru cultură;
            
         
               —
            
            
               să adopte, înainte de sfârșitul primului semestru al anului 2018 și pe baza contribuțiilor voluntare ale statelor membre, un raport final privind punerea în aplicare și relevanța planului de lucru,
            
         INVITĂ STATELE MEMBRE ȘI COMISIA, ÎN LIMITA COMPETENȚELOR ACESTORA ȘI ȚINÂND SEAMA ÎN MOD CORESPUNZĂTOR DE PRINCIPIUL SUBSIDIARITĂȚII:
   
               —
            
            
               să lucreze împreună, în mod cooperant și concertat, utilizând structurile și metodele de lucru specificate în prezentele concluzii, pentru a oferi o valoare adăugată în domeniul culturii la nivelul UE;
            
         
               —
            
            
               să ia în considerare cultura la formularea, punerea în aplicare și evaluarea politicilor și a acțiunilor din alte domenii de politică, acordând o atenție specială asigurării includerii timpurii și efective a acesteia în procesul de elaborare a politicilor;
            
         
               —
            
            
               să promoveze o mai bună contribuție a culturii la obiectivele generale ale Strategiei Europa 2020, având în vedere rolul sectorului în realizarea unei creșteri inteligente, durabile și favorabile incluziunii, precum și având în vedere efectele pozitive ale acestuia în domenii precum ocuparea forței de muncă, incluziunea socială, educația și formarea, turismul, cercetarea și inovarea, precum și dezvoltarea regională;
            
         
               —
            
            
               să promoveze citirea ca instrument pentru difuzarea cunoștințelor, intensificarea creativității, sprijinirea accesului la cultură și diversitatea culturală, să dezvolte conștientizarea unei identități europene, ținând seama de condițiile diferite aplicate cărților electronice și celor fizice;
            
         
               —
            
            
               să împărtășească regulat și cu promptitudine informații cu privire la politicile și acțiunile UE care au un impact direct sau indirect asupra chestiunilor și politicilor culturale și le încurajează, în acest sens, să facă schimb de informații prin mijloace digitale, inclusiv prin intermediul platformelor virtuale.
            
         
               —
            
            
               să stimuleze cooperarea cu țările terțe, în special cu țările candidate, cu țările potențial candidate și cu țările vizate de politica europeană de vecinătate, precum și cu organizațiile internaționale competente din domeniul culturii, inclusiv Consiliul Europei, inclusiv prin intermediul unor reuniuni periodice cu țările terțe în cauză;
            
         
               —
            
            
               să întreprindă o examinare la jumătatea perioadei a punerii în aplicare a planului de lucru în vederea unor posibile adaptări sau a unor posibile reorientări din perspectiva rezultatelor obținute și a evoluției politicilor la nivelul UE.
            
         
      (1)  JO C 287, 29.11.2007, p. 1.
   
      (2)  JO L 347, 20.12.2013, p. 221.
   
      (3)  JO C 325, 2.12.2010, p. 1.
   
      (4)  Documentul 9591/14.
   
      (5)  Documentul 12646/14.
   
      (6)  JO C 393, 19.12.2012, p. 8.
   
      (7)  În conformitate cu Concluziile Consiliului din 2012 privind guvernanța culturală.
   
      (8)  A se vedea nota de subsol 7.
   
      ANEXA I
      Priorități pentru planul de lucru în domeniul culturii 2015-2018
      
         Domeniul prioritar A: Cultură accesibilă și favorabilă incluziunii
      
      
         Agenda europeană pentru cultură: Diversitate culturală și dialog intercultural (3.1)
      
      
         Strategia Europa 2020: Creștere favorabilă incluziunii (prioritatea 3)
      
      
                  Actori
               
               
                  Subiecte
               
               
                  Instrumente și metode de lucru (inclusiv intersectoriale)
               
               
                  Rezultate scontate și calendar orientativ
               
            
                  Statele membre
               
               
                  A1. Dezvoltarea competenței-cheie „sensibilizare și expresie culturală”
               
               
                  MDC (1), intersectorial
                  Experții vor identifica bunele practici pentru dezvoltarea acestei competențe-cheie și pentru integrarea acesteia în politicile de educație, pe baza cunoștințelor și atitudinilor identificate în Recomandarea Parlamentului European și a Consiliului din 18 decembrie 2006 privind competențele-cheie pentru învățarea pe tot parcursul vieții (2).
               
               
                  Sfârșitul anului 2015
                  Manual de bune practici destinat autorităților din domeniul culturii și educației de la nivel național și european.
               
            
                  Statele membre
               
               
                  A2. Promovarea accesului la cultură prin mijloace digitale: politici și strategii pentru atragerea unui public mai larg
               
               
                  MDC
               
               
                  2015-2016
               
            
                  Tehnologiile digitale au schimbat modul în care publicul accesează, produce și utilizează conținutul cultural. Care este impactul tranziției către digital asupra politicilor de atragere a unui public mai larg și asupra practicilor instituțiilor culturale?
               
               
                  Experții vor cataloga politicile și programele existente și vor identifica bune practici.
               
               
                  Manual de bune practici pentru instituțiile culturale și profesioniștii din domeniul cultural.
               
            
                  Promovarea lecturii în mediul digital, în vederea stimulării accesului și a atragerii unui public mai larg. Catalogarea cadrului de reglementare, cu trimitere specială la practicile de acordare a licențelor, la serviciile transfrontaliere și la împrumutul electronic de la biblioteci publice.
               
               
                  Subgrup MDC (3)
                  
                  Experții vor cataloga cele mai bune practici.
               
               
                  2015
                  Raport care conține studii de caz.
               
            
                  Statele membre
               
               
                  A3. Stimularea contribuției culturii la incluziunea socială
               
               
                  MDC
               
               
                  2017-2018
               
            
                  Cum pot politicile publice să încurajeze și să sprijine instituțiile culturale în ceea ce privește lucrul în parteneriat cu alte sectoare (asistența medicală, asistența socială, penitenciarele etc.)?
               
               
                  Experții vor cataloga politicile publice existente care se ocupă de incluziunea socială prin cultură și vor identifica bune practici.
               
               
                  Orientări pentru factorii de decizie politică și pentru instituțiile culturale.
               
            
         
      
         Domeniul prioritar B: Patrimoniu cultural
      
      
         Agenda europeană pentru cultură: Diversitate culturală și dialog intercultural (3.1)
      
      
         Strategia Europa 2020: Creștere inteligentă și durabilă (prioritățile 1 și 2)
      
      
                  Actori
               
               
                  Subiecte
               
               
                  Instrumente și metode de lucru (inclusiv intersectoriale)
               
               
                  Rezultate scontate și calendar orientativ
               
            
                  Statele membre
               
               
                  B1. Guvernanța participativă a patrimoniului cultural
               
               
                  MDC
               
               
                  2015-2016
               
            
                  Identificarea de abordări inovatoare în ceea ce privește guvernanța pe mai multe niveluri a patrimoniului material, imaterial și digital care implică sectorul public, părțile interesate din sectorul privat și societatea civilă.
                  Va fi abordată cooperarea dintre diferitele niveluri de guvernanță și domenii de politică.
               
               
                  Experții vor cataloga și compara politicile publice de la nivel național și regional pentru a identifica bune practici, cu cooperarea rețelelor de patrimoniu existente.
               
               
                  Manual de bune practici pentru factorii de decizie politică și instituțiile de patrimoniu cultural.
               
            
                  Statele membre
               
               
                  B2. Competențe, formare și transfer de cunoștințe: profesii tradiționale și emergente din domeniul patrimoniului
               
               
                  MDC, intersectorial
               
               
                  2017-2018
               
            
                  Consolidarea capacităților pentru profesioniștii din domeniul patrimoniului. Concentrare pe transmiterea competențelor și cunoștințelor tradiționale și pe profesiunile emergente, inclusiv în contextul tranziției către digital.
                  Se va încuraja participarea experților în educație.
               
               
                  Experții vor cataloga programele de formare existente și vor identifica competențele și nevoile de formare emergente din domeniul patrimoniului material, imaterial și digital.
               
               
                  Manual de bune practici pentru instituțiile culturale și de învățământ.
               
            
                  Comisia
               
               
                  B3. Evaluarea și prevenirea riscurilor pentru protejarea patrimoniului cultural de efectele dezastrelor naturale și de amenințările cauzate de acțiunea umană
                  Catalogarea strategiilor și practicilor existente la nivel național. Supraexploatarea, poluarea, dezvoltarea nesustenabilă, zonele de conflict și catastrofele naturale (incendii, inundații, cutremure) se numără printre factorii de luat în considerare.
               
               
                  Studiu
               
               
                  2016
               
            
         
      
         Domeniul prioritar C: Sectoarele culturale și creative: Economia creativă și inovarea
      
      
         Agenda europeană pentru cultură: Promovarea culturii ca un catalizator al creativității (3.2)
      
      
         Strategia Europa 2020: Creștere inteligentă și durabilă (prioritățile 1 și 2)
      
      
                  Actori
               
               
                  Subiecte
               
               
                  Instrumente și metode de lucru (inclusiv intersectoriale)
               
               
                  Rezultate scontate și calendar orientativ
               
            
                  Statele membre
               
               
                  C1. Accesul la finanțare
               
               
                  MDC (4), intersectorial
               
               
                  2015
               
            
                  Concentrare asupra ecosistemului financiar pentru sectoarele culturale și creative. Examinarea instrumentelor financiare, cum ar fi împrumuturile și participațiile. Imaginea de ansamblu și analiza finanțării alternative, precum fondurile public-private, investitorii providențiali, capitalul de risc, finanțarea participativă, sponsorizarea, donațiile și filantropia.
                  Se va încuraja participarea experților în finanțe și economie.
               
               
                  Experții vor identifica programe de finanțare și practici de investiții inovatoare în sectoarele culturale și creative.
               
               
                  Recomandări pentru autoritățile publice.
               
            
                   
               
               
                  C2. Rolul politicilor publice în dezvoltarea potențialului antreprenorial și inovator al sectoarelor culturale și creative
               
               
                   
               
               
                   
               
            
                  Statele membre
               
               
                  
                              (a)
                           
                           
                              Interacțiuni culturale și creative pentru a stimula inovarea, sustenabilitatea economică și incluziunea socială.
                              Examinează și promovează sinergii între sectoarele culturale și creative, pe de o parte, și alte sectoare relevante, pe de altă parte.
                           
                        
               
                  posibile concluzii ale Consiliului
               
               
                  2015
               
            
                  Statele membre
               
               
                  
                              (b)
                           
                           
                              Identifică măsuri inovatoare de promovare a spiritului antreprenorial și a unor noi modele de afaceri din sectoarele culturale și creative.
                           
                        
               
                  MDC, intersectorial
               
               
                  2016-2017
               
            
                  
                               
                           
                           
                              Se va încuraja participarea experților în domeniul economic și al întreprinderilor.
                           
                        
               
                  Experții vor identifica bune practici privind măsurile de sprijin pentru întreprinderi destinate antreprenorilor din domeniul cultural și creativ.
               
               
                  Manual de bune practici și recomandări pentru autoritățile publice.
               
            
                  Statele membre
               
               
                  C3. Turism cultural durabil
               
               
                  MDC, intersectorial
               
               
                  2017-2018
               
            
                  Identifică modalități de creare a unei oferte turistice europene bazate pe patrimoniul cultural material și imaterial ca factor de competitivitate în vederea atragerii unor noi forme de turism durabil. Explorează modalități prin care digitizarea conținutului cultural și serviciile digitale pot stimula extinderea rețelelor transeuropene de turism și dezvoltarea în continuare a itinerariilor, inclusiv a micilor destinații emergente, luând, de asemenea, în considerare activitățile de artă contemporană, festivalurile și evenimentele culturale.
                  Se va încuraja participarea experților din turism.
               
               
                  Experții vor identifica metode și instrumente pentru a face patrimoniul cultural european accesibil și interoperabil cu sistemul de marketing și promovare turistică.
               
               
                  Orientări pentru factorii de decizie
               
            
         
      
         Domeniul prioritar D: Promovarea diversității culturale, a culturii în cadrul relațiilor externe ale UE și a mobilității
      
      
         Strategia Europa 2020: Creștere durabilă și favorabilă incluziunii (prioritățile 2, 3), Mobilizarea instrumentelor de politică externă ale UE.
      
      
         Agenda europeană pentru cultură: Diversitatea culturală și dialogul intercultural (3.1), Cultura ca element vital în cadrul relațiilor internaționale (3.3)
      
      
                  Actori
               
               
                  Subiecte
               
               
                  Instrumente și metode de lucru (inclusiv intersectoriale)
               
               
                  Rezultate scontate și calendar orientativ
               
            
                  Statele membre/Comisia
               
               
                  D1. Convenția UNESCO asupra protecției și promovării diversității expresiilor culturale
                  Evaluarea punerii în aplicare a convenției din 2005 a UNESCO asupra protecției și promovării diversității expresiilor culturale, pe baza raportului prezentat în numele UE în 2012 (5). Examinarea impactului acesteia asupra acordurilor și protocoalelor privind cooperarea culturală în cadrul acordurilor de liber schimb. Examinarea aplicării acesteia în special în context digital.
               
               
                  Activități de evaluare
               
               
                  2015
               
            
                   
               
               
                  D2. Cultura în relațiile externe ale UE
                  
                              (a)
                           
                           
                              Cultura în cadrul politicilor UE de cooperare pentru dezvoltare
                           
                        
               
                   
               
               
                   
               
            
                  Statele membre
               
               
                  
                              —
                           
                           
                              Sprijinirea integrării culturii în agenda, instrumentele și programele UE de cooperare pentru dezvoltare cu țări terțe și evaluarea rolului culturii în dezvoltarea durabilă.
                           
                        
               
                  posibile concluzii ale Consiliului
               
               
                  2015
               
            
                  Comisia/statele membre
               
               
                  
                              —
                           
                           
                              Programele existente referitoare la cultură din țările politicii europene de vecinătate
                           
                        
               
                  Studiu
                  Discuții și acțiuni ulterioare din partea grupului de pregătire al Consiliului în domeniul culturii, cu participarea Serviciului European de Acțiune Externă (SEAE)
               
               
                  2015
               
            
                  Statele membre
               
               
                  
                              (b)
                           
                           
                              Consolidarea unei abordări strategice a culturii în relațiile externe ale UE
                           
                        
               
                  Reuniuni comune informale ale înalților funcționari din cadrul ministerelor culturii și ale înalților funcționari responsabili de cultură în cadrul ministerelor afacerilor externe, cu posibila participare a (SEAE) (6)
                  
               
               
                  2015-2018
               
            
                  Comisia/statele membre
               
               
                  
                              (c)
                           
                           
                              Acțiuni pregătitoare privind cultura în relațiile externe ale UE (7): discuții, analize și acțiuni subsecvente care implică grupul de pregătire al Consiliului din domeniul culturii și SEAE.
                           
                        
               
                  Analiză și acțiuni subsecvente
               
               
                  2015-2018
               
            
                  Comisia
               
               
                  D3. Dialog intercultural și mobilitate
               
               
                   
               
               
                  2016, rapoarte pentru fiecare temă
               
            
                  
                              (a)
                           
                           
                              Dialog intercultural
                           
                        
               
                  Reuniune de evaluare
               
               
                   
               
            
                  
                              (b)
                           
                           
                              Mobilitatea profesioniștilor din domeniul cultural, inclusiv obstacole fiscale în calea mobilității artiștilor în situații transfrontaliere. Se va încuraja participarea experților fiscali.
                           
                        
               
                  Reuniune de evaluare
               
               
                   
               
            
                  
                              (c)
                           
                           
                              Mobilitatea colecțiilor
                           
                        
               
                  Reuniune de evaluare
               
               
                   
               
            
                  
                              (d)
                           
                           
                              Traficul ilicit de bunuri culturale, inclusiv normele UE privind importul referitoare la bunurile culturale exportate ilegal din țări terțe.
                           
                        
               
                  Studiu
               
               
                  2016
               
            
                  Statele membre
               
               
                  D4. Cinematografie: îmbunătățirea circulației filmelor europene
               
               
                  MDC
               
               
                  2017-2018
               
            
                   
               
               
                  Identificarea complementarităților între politicile privind cinematografia și instrumentele de sprijin la nivel regional, național și la nivelul UE, în vederea îmbunătățirii circulației filmelor europene, în special în mediul digital.
                  Se va încuraja participarea experților din ministerele responsabile de politica cinematografică și din fondurile și institutele naționale din domeniul cinematografiei.
               
               
                  Experții vor identifica bunele practici, ținând seama de rezultatele Forumului filmului european (8).
               
               
                  Manual de bune practici.
               
            
         (1)  Grup de lucru instituit în 2014 în cadrul Planului de lucru pentru cultură 2011-2014, al cărui mandat a fost prelungit. Acesta este format din experți atât din cadrul ministerelor culturii, cât și din cadrul ministerelor educației.
      
         (2)  JO L 394, 30.12.2006, p. 10.
      
         (3)  Acesta este un subgrup al grupului de lucru MDC privind promovarea accesului la cultură prin mijloace digitale.
      
         (4)  Grup de lucru instituit în 2014 în cadrul Planului de lucru pentru cultură 2011-2014.
      
         (5)  Rapoarte periodice cvadrienale periodice în numele Uniunii Europene cu privire la măsurile de protecție și promovare a diversității expresiilor culturale în cadrul Convenției UNESCO din 2008 – Documentul de lucru al serviciilor Comisiei [SWD(2012) 129 final].
      
         (6)  Reuniuni care urmează să fie organizate de către Președinția prin rotație a Consiliului, pe bază de voluntariat.
      
         (7)  http://cultureinexternalrelations.eu/wp-content/uploads/2013/05/Executive-Summary-ENG_13.06.2014.pdf
      
         (8)  Forumul filmului european este o platformă de dialog structurat instituită de Comisie în comunicarea sa privind filmul european în era digitală (documentul 10024/14). Primul rezultat al acestui dialog structurat este așteptat în 2016.
   
   
      ANEXA II
      Principii referitoare la componența și funcționarea grupurilor de lucru instituite de statele membre în cadrul planului de lucru în domeniul culturii 2015-2018
      
         Componența
      
      
                  —
               
               
                  Participarea statelor membre la lucrările grupurilor este voluntară, statele membre având posibilitatea de a se alătura grupurilor în orice moment.
               
            
                  —
               
               
                  Fiecare stat membru interesat să participe la lucrările grupurilor va numi experți în calitate de membri ai acestui grup. Statul membru se va asigura că experții numiți au experiență practică la nivel național în domeniul relevant și va asigura comunicarea eficientă cu autoritățile naționale competente. Comisia va coordona exercițiul de numire. Pentru a identifica cel mai potrivit profil de expert pentru fiecare temă, statele membre pot numi, după caz, un expert diferit pentru fiecare domeniu tematic.
               
            
                  —
               
               
                  Fiecare grup de lucru poate decide să invite pentru a contribui la lucrările grupului experți independenți, reprezentanți ai societății civile, precum și reprezentanți ai țărilor terțe europene.
               
            
         Proceduri de lucru
      
      
                  —
               
               
                  Grupurile urmează să abordeze subiectele definite în planul de lucru, respectând calendarul identificat în anexa I.
               
            
                  —
               
               
                  Definirea și calendarul obiectivelor pot fi revizuite cu ocazia evaluării la jumătatea perioadei din perspectiva rezultatelor obținute și a evoluțiilor politicilor la nivelul UE.
               
            
                  —
               
               
                  Durata unui grup este în medie de 18 luni, în cursul căreia pot avea loc, în medie, şase reuniuni.
               
            
                  —
               
               
                  Fiecărui grup de lucru îi va reveni sarcina de a-și numi președintele sau președinții pentru fiecare tematică înscrisă în priorități.
               
            
         Raportarea și informarea
      
      
                  —
               
               
                  Președinții grupurilor de lucru vor raporta Comitetului pentru cultură cu privire la progresele lucrărilor în cadrul grupurilor respective. Comitetului pentru cultură i se va da posibilitatea de a oferi orientări grupurilor de lucru, în vederea asigurării rezultatului dorit și a coordonării lucrărilor acestora.
               
            
                  —
               
               
                  Pentru fiecare dintre obiectivele menționate în anexa I, grupurile vor prezenta un raport privind realizările lucrărilor desfășurate, care să cuprindă rezultate concrete și utilizabile.
               
            
                  —
               
               
                  Ordinile de zi și procesele-verbale ale reuniunilor tuturor grupurilor se vor pune la dispoziția tuturor statelor membre, indiferent de gradul lor de participare într-un anumit domeniu. Rezultatele grupurilor vor fi publicate.
               
            
                  —
               
               
                  Comisia va asigura sprijin logistic și de secretariat pentru desfășurarea activității grupurilor. Pe cât posibil, Comisia va sprijini grupurile prin alte mijloace adecvate (inclusiv studii relevante pentru domeniul lor de activitate).
               
            
                  —
               
               
                  Rapoartele sus-menționate vor fi integrate în raportul final al Comisiei privind punerea în aplicare a planului de lucru.